นายกเทศมนตรีตำบลทุ่งกระเชาะ กล่าวอีกว่า หากฝนยังคงตกลงมาเช่นนี้อีกเรื่อยๆ คาดว่าจะมีน้ำป่าไหลบ่าเข้ามาสมทบเพิ่มขึ้น เนื่องจากดินไม่สามารถอุ้มน้ำได้ไหว สถานการณ์จึงไม่น่าไว้วางใจ ล่าสุดได้หารือหลายฝ่ายเพื่อวางมาตรการช่วยเหลืออพยพผู้คนออกนอกพื้นที่ประสบภัยไปยังพื้นที่ที่ปลอดภัยไว้แล้ว 3 แห่ง ได้แก่ โรงเรียนทุ่งฟ้าวิทยาคม, วัดบ้านร้อง และปากทางเข้าหมู่บ้านดงยางขณะที่นายวิรัตน์ ชูกร ผู้ใหญ่บ้านหมู่ที่ 3 บ้านบึงช้าง ตำบลท่าหลวง อำเภอเมืองจังหวัดพิจิตรกล่าวว่า น้ำป่าที่ไหลท่วมขังเมื่อสัปดาห์ที่ผ่านมา ยังคงท่วมขังบ้านเรือนจำนวน 63 หลังคาเรือน สูง 1-2 เมตร ชาวบ้าน กว่า 350 คน ต้องใช้เรือเป็นยานพาหนะแทนในการเข้าออกหมู่บ้าน รถยนต์ต้องจอดรถไว้บนถนนห่างจากหมู่บ้าน 1 กิโลเมตร และจัดเวรยามเฝ้าในเวลากลางคืน เพื่อป้องกันการเกิดการโจรกรรมขณะนี้ชาวบ้านเริ่มขาดน้ำอุปโภค-บริโภค เนื่องจากประปาหมู่บ้านไม่สามารถติดเครื่องทำงานเนื่องจากน้ำท่วมสูง และรถส่งน้ำเข้าไปจำหน่ายไม่ได้ ต้อง อาศัยน้ำฝนที่เก็บไว้จากในโอ่ง และกำลังมีปริมาณลดลง ที่ผ่านมายังไม่มีหน่วยงานของภาครัฐเข้าไปช่วยเหลือเรื่องน้ำดื่มบริสุทธิ์เลย
น้ําป่าที่ไหลท่วมขังเมื่อสัปดาห์ก่อนยังคงท่วมขังบ้านเรือนจํานวนเท่าไหร่ 
63 หลังคาเรือน